Komisjoni otsus,

13. mai 2002,

nõukogu direktiivi 89/106/EMÜ artikli 20 lõike 2 kohase ehitustoodete vastavustõendamismenetluse kohta olmeveega kokkupuutuvate ehitustoodete nõuetele vastavuse tõendamisel

(teatavaks tehtud numbri K(2002) 1417 all)

(EMPs kohaldatav tekst)

(2002/359/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 21. detsembri 1988. aasta direktiivi 89/106/EMÜ ehitustooteid käsitlevate liikmesriikide õigusnormide ühtlustamise kohta [1] (muudetud direktiiviga 93/68/EMÜ) [2], eriti selle artikli 13 lõiget 4,

ning arvestades järgmist:

(1) Komisjon peab valima kahest direktiivi 89/106/EMÜ artikli 13 lõikele 3 vastavast toote vastavustõendamismenetlusest "võimalikult lihtsa, kuid ohutusega kooskõlas oleva menetluse". See tähendab vajadust otsustada, kas tootja vastutusel toimiv tehase tootmisohje süsteem on teatava toote või tootepere nõuetele vastavuse tõendamisel vajalik ja piisav tingimus või on artikli 13 lõikes 4 mainitud kriteeriumidele vastavusega seotud põhjustel vaja volitatud sertifitseerimisorgani sekkumist.

(2) Direktiivi 89/106/EMÜ artikli 13 lõikega 4 nähakse ette, et niiviisi kindlaks määratud menetlus märgitakse mandaatidesse ja tehnospetsifikaatidesse. Seetõttu on soovitatav määratleda toodete või tooteperede mõiste, nagu seda kasutatakse mandaatides ja tehnospetsifikaatides.

(3) Artikli 13 lõikes 3 ettenähtud kahe menetluse üksikasjalik kirjeldus esitatakse direktiivi 89/106/EMÜ III lisas. Seetõttu on vaja iga toote või tootepere puhul selgesti kindlaks määrata meetodid, mille abil tuleb kõnealust kahte menetlust selle direktiivi III lisale viidates rakendada, sest III lisas eelistatakse teatavaid süsteeme.

(4) Direktiivi 89/106/EMÜ artikli 13 lõike 3 punktis a nimetatud menetlus vastab süsteemidele, mis on kindlaks määratud esimeses võimaluses ilma pideva järelevalveta ning III lisa punkti 2 alapunkti ii teises ja kolmandas võimaluses. Artikli 13 lõike 3 punktis b nimetatud menetlus vastab süsteemidele, mis on kindlaks määratud III lisa punkti 2 alapunktis i ning III lisa punkti 2 alapunkti ii esimeses võimaluses pideva järelevalvega.

(5) Käesolevas otsuses ettenähtud meetmed on kooskõlas alalise ehituskomitee arvamusega,

ON VASTU VÕTNUD KÄESOLEVA OTSUSE:

Artikkel 1

I lisas nimetatud toodete nõuetele vastavust tõendatakse menetlusega, mille kohaselt on lisaks tootja vastutusel toimivale tehase tootmisohje süsteemile tootmise või toote vastavustõendamisse ning järelevalvesse kaasatud volitatud sertifitseerimisorgan.

Artikkel 2

II lisas ettenähtud vastavustõendamismenetlus märgitakse direktiivi 89/106/EMÜ artiklis 4 osutatud mandaatidesse ja tehnospetsifikaatidesse.

Artikkel 3

Käesolev otsus on adresseeritud liikmesriikidele.

Brüssel, 13. mai 2002

Komisjoni nimel

komisjoni liige

Erkki Liikanen

[1] EÜT L 40, 11.2.1989, lk 12.

[2] EÜT L 220, 30.8.1993, lk 1.

--------------------------------------------------

I LISA

Olmeveega kokkupuutuvad torustikuelementide komplektid ja veevarusüsteemid, torud, mahutid, ventiilid, kraanid, pumbad, veemõõtjad, kaitse- ja ohutusseadmed, toruliitmikud, liimained, toruliited, liitetihendid, vahetihendid, membraanid, ioonivahetusvaigud ning pinnakatted, sealhulgas vooderdised, määrdeained ja määrded.

--------------------------------------------------

II LISA

NÕUETELE VASTAVUSE TÕENDAMINE

Järgnevas loetelus esitatud toote (toodete) ja kavandatud kasutuse (kasutuste) puhul peab CEN/CENELEC/EOTA kindlaks määrama direktiivi 89/106/EMÜ artiklis 4 osutatud asjaomase tehnospetsifikaadi (asjaomaste tehnospetsifikaatide) nõuetele vastava (vastavad) vastavustõendamise süsteemi (süsteemid).

Süsteem 1+ : vaata ehitustoodete direktiivi III lisa punkti 2 alapunkt i, koos näidiste auditeeritud katsetamisega.

Toode (tooted) | Kavandatud kasutus(ed) | Tase(med) või klass(id) | Nõuetele vastavuse tõendamise süsteem(id) |

Komplektid (torustikuelementide ja veevarusüsteemid)TorudMahutidVentiilid, kraanid, pumbad, veemõõtjad, kaitse- ja ohutusseadmedToruliitmikud, liimained, toruliited, liitetihendid ja vahetihendidMembraanid, ioonivahetusvaigudPinnakattedMäärdeained ja määrded | Olmevee veo-/jagamis-/veevarurajatistes kuni tarbijakraanideni ja need kaasa arvatud | – | 1 + |

--------------------------------------------------